Дилън Томас
Комата, дето го разчупвам…

Превод от английски: Атанас Славов, —

chitanka.info

Комата, дето го разчупвам, някога бе ръж,

а виното върху дървото чуждо

се гмурна във плода си.

Човекът през деня и виното в нощта

ожънаха реколтите и радостта на чепките разпукаха.

Със този полъх някога на лятото кръвта

зачука във плътта, дето обличаше лозата,

ръжта във този хляб

някога се е радвала на вятъра.

Човек разчупи слънцето и смъкна вятъра върху земята.

Плътта, дето я чупите, кръвта, дето я пускате,

оставя пустота във вената,

ако ръжта и гроздето

са се родили в чувствените корени и сокове;

то вие мойто вино пиете, от моя хляб отхапвате.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.